Нямала эмоцый палала вакол сёлетняй Нацыянальнай тэатральнай прэміі. На працягу года тэатральная грамадскасць выказвалася наконт адмены намінацый за лепшую працу рэжысёра, мастака-пастаноўшчыка і па іншых неадназначных пытаннях. Пры ўсіх акалічнасцях конкурс адбыўся, узнагароды знайшлі сваіх герояў, а ў аматараў Мельпамены ўзнікла спадзяванне, што праходзячы праз спробы і памылкі, Нацыянальная тэатральная прэмія ў рэшце рэшт набудзе доўгачаканы эталонны фармат.